झारखंड के सीएम हेमंत सोरेन ने पीवीटीजी छात्रों के लिए शुरू की आवासीय कोचिंग
रांची: झारखंड के मुख्यमंत्री हेमंत सोरेन ने ‘विशेष रूप से संवेदनशील जनजातीय समूह’ (पीवीटीजी) छात्रों के लिए डॉ रामदयाल मुंडा जनजातीय कल्याण शोध संस्थान में मुफ्त आवासीय कोचिंग का उद्घाटन किया।
इस अवसर पर सोरेन ने बृहस्पतिवार को कहा कि राज्य की कुल 32 जनजातियों में से आठ जनजाति को पीवीटीजी में सूचिबद्ध किया गया है।
अति संवेदनशील जनजातीय समुदाय के लिए संभवतः यह देश का पहला निःशुल्क आवासीय कोचिंग कार्यक्रम शुरू हुआ है। #PVGT युवाओं को कोचिंग का लाभ मिला है। जो युवा सफल नहीं हुए हैं वे और मेहनत करें एवं अपना सलेक्शन सुनिश्चित करें। मेरी शुभकामनाएं आपके साथ हैं: श्री @HemantSorenJMM https://t.co/4QPfJOPjOh pic.twitter.com/EhNE1KrmR8
— Office of Chief Minister, Jharkhand (@JharkhandCMO) August 17, 2023
उन्होंने कहा कि पीवीटीजी विलुप्त होने की ओर बढ़ रहे हैं और उनकी रक्षा करना तथा रोजगार के अवसर प्रदान करना सरकार की जिम्मेदारी है।
उन्होंने कहा,''यह देश में अपनी तरह की प्रथम पहल है जिसमें पीवीटीजी को बढ़ावा देने के लिए ऐसी योजना की शुरुआत की गई है।’’
झारखंड कर्मचारी चयन आयोग (जेएसएससी) द्वारा आयोजित परीक्षाओं की तैयारी के लिए मुफ्त कोचिंग के वास्ते असुर, मालफरिया, सौर्य पहाड़िया, बिरजिया, कोरबा, बिरहोर और साबर सहित आठ जनजातियों के 400 से अधिक छात्रों ने आवेदन किया था। इनमें से 156 छात्रों को मुफ्त कोचिंग के लिए चुना गया है।
निःशुल्क कोचिंग कार्यक्रम का शुभारंभ। 156 आदिम जनजाति समूह को पांच माह तक मिलेगा प्रशिक्षण... pic.twitter.com/Hf8veUbgeX
— Office of Chief Minister, Jharkhand (@JharkhandCMO) August 18, 2023
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
awa_Deva awa_Deva hin_Deva hin_Deva eng_Latn hin_Deva hin_Deva hin_Deva hin_Deva eng_Latn hin_Deva